Droseraceae

Fine de phlandaí bláthanna feoiliteacha is ea Droseraceae, ar a dtugtar  drúchtín freisin. Tá sé comhdhéanta de thart ar 180 speiceas i dtrí ghéineas ar marthain. Faightear ionadaithe na nDroseraceae ar gach mór-roinn seachas Antartaice.Gonella, P. M. (2017). Systematics of Drosera sect. Drosera s.s. (Droseraceae) (Doctoral dissertation, Universidade de São Paulo).

 Cur síos 
Is plandaí luibheacha feoiliteacha  iad Droseraceae a d'fhéadfadh a bheith ina bplandaí bliantúla nó ilbhliantúla. Tá a gcuid duilleoga malartach agus osclaíonn siad amach sa chaoi is go mbíonn an dromchla uachtarach (onn-aiseach ) ag gathú amach  de réir a chéile ó shuíomh  corntha nó cuachta. Bíonn dromchla duille amháin ar a laghad ina bhfuil ribí le faireoga táirgthe gumalachta  ag an rinn. Bíonn a gcuid bláthanna déghnéasach, de ghnáth le trí chairpéal agus cúig seipéal, peitil agus staimín.  Tá a gcuid grán pailine triphóireach nó ilphórach agus scaoiltear i dteitrid iad. In ainneoin gur feoiliteoirí iad, pailníonn feithidí a gcuid bláthanna, atá bán go corcra de ghnáth agus a fhilleann suas san oíche. Táirgeann siad síolta beaga atá scaipthe ag gaoth agus uisce. 

Tacsanomaíocht
Rinne Richard Anthony Salisbury cur síos ar an bhfine Droseraceae sa bhliain 1808. Is é Drosera L. an géineas tíopa.Droseraceae Salisb. (n.d.-b). International Plant Names Index. Retrieved February 15, 2026, from https://www.ipni.org/n/77126644-1
Tá trí ghéineas sa fhine:Droseraceae Salisb. (n.d.). Plants of the World Online. Retrieved February 14, 2026, from https://powo.science.kew.org/taxon/urn:lsid:ipni.org:names:77126644-1
Aldrovanda L.
Dionaea J.Ellis
Drosera L.

Tagairtí

Catagóir:Finte Caryophyllales